เดือนที่แล้วมาวันที่26 เดือนนี้29ยังไม่มา สามารถตรวจครรภ์ได้ไหมคะ จะเจอไหม ถ้าเป็นคนประจำเดือนมาสม่ำเสมอ
สวัสดีค่ะ ประจำเดือนปกติควรจะมาทุก 22-35 วันนับจากครั้งก่อน ไม่จำเป็นจะต้องมาวันเดียวกันหรือตรงครบรอบ 30 วันพอดีในทุกเดือนดังนั้นแนะนำสังเกตอาการไปก่อนได้จนครบ 35 วันนับจากประจำเดือนรอบก่อน หรือถ้าไม่สบายใจ ต้องการจะตรวจหาการตั้งครรภ์เลยก็สามารถทำได้ โดยชุดตรวจครรภ์ทางปัสสาวะให้ผลบวกได้ตั้งแต่ 10-14 วันหลังปฏิสนธิ หากประจำเดือนขาดหายไปแล้ว น่าจะให้ผลตรวจที่เป็นบวกได้ ถ้ามีการตั้งครรภ์จริงและหากไม่แน่ใจผล หรือให้ผลลบ แต่รอบเดือนก็ยังไม่มาตามกำหนด ให้ไปยืนยันผลที่รพ.อีกครั้ง